હવે મંદિર એટલે પ્રભુનું ધામ. મંદિરનો ઘુમ્મટ હોય છે. ઘુમ્મટ ઉપર શિખર હોય છે. શિખર ઉપર એક સ્તંભ હોય છે. સ્તંભની ટોચ ઉપર હોય છે ધજા. આ ધજા પોતાનાં ભાગ્ય ઉપર મુસ્તાક હોય છે, કારણ કે તે ખૂબ નાજુક હોવા છતાં શ્રેષ્ઠ સ્થાનના સર્વોચ્ચ સ્થળે ગોઠવાય છે.પરિણામે સહેજ પવન આવતાં જ ગર્વથી લહેરાય છે. જો ઝપાટાબંધ પવન આવે અથવા વાવાઝોડું આવે તો તે નાજુક ધજા પવનનો સંગ પ્રાપ્ત થતાં જ અથવા જેટલા જોરથી પવનદેવ પ્રગટ થયા હોય તેટલા જ જોરથી તે ફરકે છે. જ્યારે ધજા બહુ ફરકવા લાગે છે તેથી તેને ઘસારો પણ બહુ ઝડપથી લાગે છે પરિણામે બહુ ફરકતી આ ધજા બહુ ઝડપથી ફાટે છે.